SPALI ลุ้นกำไรครึ่งปีหลังแจ่ม ตุนแบ็กล็อกแน่น 1.37 หมื่นล้าน แนะซื้ออัพเป้าใหม่ 26.25 บ.
SPALI โบรกชี้กำไรครึ่งปีหลัง 2565 แจ่ม ตุนแบ็กล็อกแน่น 1.37 หมื่นล้าน ประเมินกำไรสุทธิปีนี้แตะ 6.68 พันล้านบาท แนะซื้ออัพเป้าใหม่ 26.25 บาท
SPALI โบรกชี้กำไรครึ่งปีหลัง 2565 แจ่ม ตุนแบ็กล็อกแน่น 1.37 หมื่นล้าน แนะซื้ออัพเป้าใหม่ 26.25 บาท
10 ส.ค. 2565

บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์วันนี้(10 ส.ค.2565) ว่า บริษัท ศุภาลัย จำกัด (มหาชน) หรือ SPALI มีมุมมอง positive ต่อกำไรสุทธิไตรมาส 2/2565 ที่ 2.07 พันล้านบาท โต 20% เทียบช่วงเดียวกันของปีก่อน  โต 76% เทียบไตรมาสก่อนหน้า เพราะมากกว่าที่และตลาดคาด จาก other incomes มากกว่าคาด รวมถึงประกาศจ่ายปันผลที่ 0.70 บาท/หุ้น XD 23 สค. คิดเป็นยีดล์สูงถึง 3.5% โดยรวม core operation ยังดีทั้งการโอน และคง % GPM ที่ 39.4% และ % NP margin ที่ 25.3% สูงสุดในกลุ่มฯ
สำหรับกำไรสุทธิครึ่งปีแรก 2565 อยู่ที่ 3.25 พันล้านบาท โต 32% เทียบช่วงเดียวกันของปีก่อน คิดเป็น 49% ของกำไรสุทธิปี 2565 ที่ 6.68 พันล้านบาท ลดลง 6% เทียบช่วงเดียวกันของปีก่อน ซึ่งเป็นกำไรที่ปรับเพิ่มขึ้นจากเดิม ทั้งนี้คาดมีโอกาส upside และใกล้เคียงฐานกำไร new high ปีก่อนได้ ที่ 7.0 พันล้านบาท
โดย momentum กำไรในครึ่งหลังปี 2565 ดีกว่าครึ่งแรกปี 2565 ตามแบ็กล็อกรอโอนในครึ่งหลังปี 2565 สูงถึง 1.37 หมื่นล้านบาท หรือ secured รายได้แล้ว 94% ปรับราคาเป้าหมายขึ้นมาที่ 26.25 บาท จากคุณภาพของกำไรสุทธิปี 2565-2566 ยังดี บนความเสี่ยงที่ต่ำกว่าบริษัทอื่นในกลุ่มฯ จุดแข็งยังมาจากการขยายตลาด low-rise ต่างจังหวัดได้ต่อเนื่อง และมีช่องว่างขยายไปตลาดบนมากขึ้น ในขณะที่ condo มีจุดแข็งเรื่องการระบาย stock ทำได้ต่อเนื่อง